
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2885 

30 Δεκεμβρίου 2015 


ΑΠΟΦΑΣΕΙ Σ 

Αριθμ. ΤΠ1/8633 

Μεταβίβαση αρμοδιοτήτων στον Διευθυντή 
της Υπηρεσίας Πρώτης Υποδοχής. 

Ο ΥΠΟΥΡΓΟΣ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ 
ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α. Των άρθρων 50,51,54 και 90 του Κώδικα Νομοθεσίας 
για την Κυβέρνηση και τα Κυβερνητικά όργανα, όπως κω- 
δικοποιήθηκε με το άρθρο πρώτο του Π.δ. 63/2005 (Α' 98). 

β. Του Ν. 4249/2014 (Α' 73) «Αναδιοργάνωση της Ελ¬ 
ληνικής Αστυνομίας, του Πυροσβεστικού Σώματος και 
της Γενικής Γραμματείας Πολιτικής Προστασίας, ανα¬ 
βάθμιση Υπηρεσιών του Υπουργείου Δημόσιας Τάξης και 
Προστασίας του Πολίτη και ρύθμιση λοιπών θεμάτων 
αρμοδιότητας Υπουργείου Δημόσιας Τάξης και Προ¬ 
στασίας του Πολίτη και άλλες διατάξεις». 

γ. Του Ν. 3907/2011 (Α' 7) «Ιδρυση Υπηρεσίας Ασύλου 
και Υπηρεσίας Πρώτης Υποδοχής, προσαρμογή της 
ελληνικής νομοθεσίας προς τις διατάξεις της Οδηγί¬ 
ας 2008/115/ΕΚ “σχετικά με τους κοινούς κανόνες και 
διαδικασίες στα κράτη-μέλη για την επιστροφή των 
παρανόμως διαμενόντων υπηκόων τρίτων χωρών και 
λοιπές διατάξεις”», όπως τροποποιήθηκε και ισχύει. 

δ. Του Π.δ. 102/2012 (Α' 169) «Οργάνωση και λειτουργία 
Υπηρεσίας Πρώτης Υποδοχής στο Υπουργείο Δημόσιας 
Τάξης και Προστασίας του Πολίτη», όπως τροποποιή¬ 
θηκε και ισχύει. 

ε. Του Ν. 4270/2014 (Α' 143) «Αρχές δημοσιονομικής 
διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις». 

στ. Των υπ’ αριθμ. 70, 71/2015 Π.δ. (Α' 114) περί ανα¬ 
σύστασης και μετονομασίας Υπουργείων, μεταφορά 
της Γενικής Γραμματείας για την καταπολέμηση της 
Διαφθοράς στο Υπουργείο Δικαιοσύνης, Διαφάνειας 
και Ανθρωπίνων Δικαιωμάτων. 

ζ. Του υπ’ αριθμ. 73/2015 Π.δ. (Α' 116) περί διορισμού 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών. 

2. Την υφιστάμενη ανάγκη για απλούστευση και συ¬ 
ντόμευση της διαδικασίας έκδοσης των διοικητικών 
πράξεων. 


3. Την ανάγκη εύρυθμης και αποδοτικής λειτουργίας 
της Υπηρεσίας Πρώτης Υποδοχής. 

4. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1 

Μεταβιβάζουμε στο Διευθυντή της Υπηρεσίας Πρώτης 
Υποδοχής την άσκηση των κατωτέρω αρμοδιοτήτων,οι 
οποίες ασκούνται παράλληλα και από τον Υπουργό, 
κατά περίπτωση: 

1. Την κατανομή και ανακατανομή του ποσού της πά¬ 
γιας προκαταβολής της Υπηρεσίας Πρώτης Υποδοχής 
σε περισσότερους του ενός διαχειριστές. 

2. Την προσωρινή ενίσχυση της πάγιας προκαταβο¬ 
λής των Υπηρεσιών της Υπηρεσίας Πρώτης Υποδοχής, 
καθώς και την αύξηση αυτής. 

3. Τη μεταφορά πιστώσεων: 

ί. εντός της ίδια μείζονος κατηγορίας δαπανών του 
προϋπολογισμού της Υπηρεσίας Πρώτης Υποδοχής, 
συμπεριλαμβανομένων των πιστώσεων για αποδοχές. 

ϋ. σε άλλο ειδικό φορέα του προϋπολογισμού του 
φορέα που ανήκει η Υπηρεσία Πρώτης Υποδοχής, συ¬ 
μπεριλαμβανομένων των πιστώσεων για αποδοχές. 

4. Την υποβολή προτάσεων προς το Υπουργείο Οι¬ 
κονομικών: 

ί. μεταφοράς πιστώσεων μεταξύ διαφορετικών μει- 
ζόνων κατηγοριών δαπανών του προϋπολογισμού της 
Υπηρεσίας Πρώτης Υποδοχής, 
ϋ. μεταφοράς πιστώσεων των «υπό κατανομή» πιστώσεων 
του προϋπολογισμού της Υπηρεσίας Πρώτης Υποδοχής, 
ίϋ. μεταφοράς πιστώσεων για τον προϋπολογισμό της 
Υπηρεσίας Πρώτης Υποδοχής για τις κατηγορίες πιστώ¬ 
σεων των οποίων η αυξομείωση γίνεται με απόφαση του 
Υπουργού Οικονομικών (περιπτώσεις μεταφοράς πιστώσε¬ 
ων που εξαιρούνται από την απαίτηση έγκριση της Βουλής 
και πιστώσεις μη δεκτικές αυξομειώσεων από Διατάκτη), 
ίν. αύξησης ποσοστού διάθεσης πιστώσεων 

5. Τ ις αποφάσεις και εντολές που αφορούν δαπάνες, 
εγκρίσεις, αιτήματα, κατανομή χρηματοδοτήσεων έρ¬ 
γων του Προγράμματος Δημοσίων Επενδύσεων ή του 
Τακτικού Προϋπολογισμού ή οποιοσδήποτε άλλης πηγής 
(υπογραφή αιτημάτων χρηματοδότησης, των Τεχνικών 
Δελτίων Προτεινόμενης Πράξης για την ένταξη τους 
στα Επιχειρησιακά Προγράμματα του Ταμείου Ασύλου, 
Μετανάστευσης και Ένταξης, του Ταμείου Εσωτερικής 

Ασφάλειας, του Εθνικού Στρατηγικού Πλαισίου Αναφο¬ 
ράς (Ε.Σ.Π.Α.) και άλλων επιχειρησιακών προγραμμάτων 
Κοινοτικών Πλαισίων Στήριξης ή κάθε είδους διεθνών, 
ευρωπαϊκών ή διμερών προγραμμάτων και τη συγχρη- 
ματοδότησή τους από τα Διαρθρωτικά ή άλλα Ταμεία 
της Ευρωπαϊκής Ένωσης ή άλλους πόρους). 

6. Τις προκηρύξεις κάθε είδους διαγωνισμών για προ¬ 
μήθειες, έργα ή υπηρεσίες, τις αποφάσεις κατακύρωσης 
αποτελεσμάτων των ως άνω διαγωνισμών και την υπογρα¬ 
φή των σχετικών εγκρίσεων ή συμβάσεων, με εξαίρεση τις 
συμβάσεις για τις οποίες απαιτείται νομοθετική κύρωση, 
καθώς και κάθε σχετικό με το θέμα έγγραφο ή απόφαση 
για ποσό μέχρι πεντακόσιες χιλιάδες (500.000,00) ευρώ 
πλέον Φ.Π.Α. (έκδοση αποφάσεων αποδοχής ή απόρριψης 
προσφορών, αποδοχής ή απόρριψης ενστάσεων - προσφυ¬ 
γών, κρίσεως αποτελεσμάτων διαγωνισμού). 

7. Την έκδοση αποφάσεων για τη συγκρότηση μόνι¬ 
μων και έκτακτων επιτροπών προμηθειών και παροχής 
υπηρεσιών της Υπηρεσίας Πρώτης Υποδοχής, καθώς και 
ομάδων εργασίας για την αντιμετώπιση θεμάτων κρατικών 
προμηθειών και σύναψης δημοσίων συμβάσεων υπηρεσιών. 

8. Την έκδοση Χρηματικών Ενταλμάτων Προπληρωμής. 

9. Την Χορήγηση Προκαταβολών 

10. Την έκδοση αποφάσεων ανάληψης υποχρεώσεων για 
την πραγματοποίηση δαπανών και ανακλήσεων αυτών. 

11. Τον διορισμό Διαχειριστή Χρηματικού, Διαχειριστή 
Υλικού και Εκκαθαριστή Μισθοδοσίας. 

12. Την έκδοση καταλογιστικών αποφάσεων για μη 
νόμιμες δαπάνες, απώλειες υλικού ή αξιών. 

13. Την έγκριση για θέματα εγκατάστασης τηλεφωνι¬ 
κών συνδέσεων και τις αποφάσεις για έγκριση προμή¬ 
θειας και λειτουργίας κινητών τηλεφωνικών συνδέσεων 
(καθορισμός των υπηρεσιών αρμοδιότητας της Υπηρε¬ 
σίας Πρώτης Υποδοχής που δικαιούνται να πραγματο¬ 
ποιούν κρατικές υπεραστικές τηλεφωνικές συνδιαλέξεις, 
έγκριση εγκατάστασης συνδέσεων τηλεομοιοτυπίας, 
τερματικών κέντρων,ενεργοποίησης και διακοπής της 
λειτουργίας διεθνούς περιαγωγής κ.τ.λ.). 

14. Την απόφαση καθιέρωσης υπερωριακής εργασίας 
για το προσωπικό και την απασχόληση του κατά τις 
Κυριακές και εξαιρέσιμες, την έκδοση απόφασης για 
παροχή εργασίας κατά τις Κυριακές, τις κατά νόμο εξαι¬ 
ρέσιμες ημέρες και κατά τη νύχτα, καθώς και απόφασης 
για υπέρβαση του ανώτατου ορίου ημερήσιας εργασίας 
του προσωπικού για κάλυψη απρόβλεπτων και επειγου- 
σών αναγκών, σύμφωνα με τις κείμενες διατάξεις. 

15. Την έκδοση απόφασης συγκρότησης συνεργείων 
υπερωριακής απασχόλησης υπαλλήλων της Κεντρικής 
Υπηρεσίας και των Κινητών Μονάδων. 

16. Την κίνηση, διάθεση, έλεγχο και μίσθωση αυτοκι¬ 
νήτων για την κάλυψη υπηρεσιακών αναγκών, με την 
επιφύλαξη της περίπτωσης 10 της παρούσας. 

Αρθρο 2 

Μεταβιβάζουμε ειδικότερα στον Προϊστάμενο του 
Τμήματος Ανθρώπινου Δυναμικού, Εκπαίδευσης και Δι¬ 
ασφάλισης Ποιότητας της Κεντρικής Υπηρεσίας Πρώτης 
Υποδοχής την άσκηση των κατωτέρω αρμοδιοτήτων,οι 
οποίες ασκούνται παράλληλα και από τον Διευθυντή της 
Υπηρεσίας Πρώτης Υποδοχής, κατά περίπτωση: 

1. Την εκκαθάριση και εντολή πληρωμής μισθών και επι¬ 
μισθίων, υπερωριών, συμβουλίων και επιτροπών του πόσης 
φύσεως προσωπικού της Υπηρεσίας Πρώτης Υποδοχής. 

2. Τ ις βεβαιώσεις αποδοχών όλων των κατηγοριών 
προσωπικού για κάθε νόμιμη χρήση. 


3. Τις καταστάσεις φορολογικών στοιχείων και βεβαι¬ 
ώσεις για φορολογική χρήση. 

4. Την αποστολή βεβαιώσεων αποδοχών στο ΚΕ.Π.Υ.Ο. και 
υπευθύνων δηλώσεων Ν. 1256/1982 στο Ελεγκτικό Συνέδριο. 

5. Τις αιτήσεις αγοράς ενσήμων ΙΚΑ και εντολές ει¬ 
σφορών στο ΙΚΑ με μηχανογραφικό σύστημα. 

6. Τη χορήγηση βεβαίωσης για την παροχή υπερωρι- 
ακής, νυχτερινής εργασίας καθώς και εργασίας κατά 
τις εξαιρέσιμες ημέρες του πάσης φύσεως προσωπικού, 
πολιτικού και αστυνομικού. 

7. Τις αποφάσεις προσαύξησης του μισθού των υπαλ¬ 
λήλων με τα πάσης φύσεως επιδόματα. 

8. Τα έγγραφα, με τα οποία ζητείται η βεβαίωση 
ύπαρξης πρόβλεψης στον προϋπολογισμό εξόδων της 
Υπηρεσίας Πρώτης Υποδοχής για προσλήψεις, προα¬ 
γωγές, αποσπάσεις, μετατάξεις και λοιπές μεταβολές 
των υπαλλήλων. 

Αρθρο 3 

Μεταβιβάζουμε, ειδικότερα στον Προϊστάμενο του Τμή- 
ματος Οικονομικού της Κεντρικής Υπηρεσίας Πρώτης 
Υποδοχής την άσκηση των κατωτέρω αρμοδιοτήτων, οι 
οποίες ασκούνται παράλληλα και από τον Διευθυντή της 
Υπηρεσίας Πρώτης Υποδοχής, κατά περίπτωση: 

Την προκήρυξη διαγωνισμών για προμήθειες, έργα ή 
υπηρεσίες που αφορούν τον Τακτικό Προϋπολογισμό ή 
το Π.Δ.Ε. ή άλλη πηγή μέχρι είκοσι χιλιάδες (20.000,00) 
ευρώ πλέον Φ.Π.Α. και την υπογραφή των σχετικών 
πράξεων έγκρισης, αναλήψεων υποχρέωσης και των 
σχετικών συμβάσεων, με εξαίρεση τις συμβάσεις για 
τις οποίες απαιτείται νομοθετική κύρωση, καθώς και 
τις αποφάσεις και εντολές που αφορούν δαπάνες ή 
εγκρίσεις σχετικές με τις ανωτέρω καθώς και κάθε 
έγγραφο ή απόφαση που σχετίζεται με το θέμα για τις 
περιπτώσεις που η δαπάνη είναι μέχρι είκοσι χιλιάδες 
(20.000,00) ευρώ ανά περίπτωση πλέον Φ.Π.Α. 

Αρθρο 4 

Μεταβιβάζουμε ειδικότερα στους Διοικητές των Κέ¬ 
ντρων Πρώτης Υποδοχής την άσκηση των κατωτέρω 
αρμοδιοτήτων: 

1. Την έκδοση απόφασης συγκρότησης των συνερ¬ 
γείων υπερωριακής και νυχτερινής απασχόλησης και 
απασχόλησης σε εξαιρέσιμες και αργίες των υπαλλήλων 
των Κέντρων Πρώτης Υποδοχής. 

2. Τη χορήγηση βεβαίωσης για την παροχή υπερωρι- 
ακής, νυχτερινής εργασίας καθώς και εργασίας κατά 
τις εξαιρέσιμες ημέρες του πάσης φύσεως προσωπικού, 
πολιτικού και αστυνομικού. 

3. Την έγκριση κίνησης των οχημάτων του ΚΕ.Π.Υ. 

Αρθρο 5 

Καταργούνται οι εξής διατάξεις της απόφασης 
11.1/2166/28-04/2015 (Β' 781): 

1. από το άρθρο 1, οι παράγραφοι 1, 2, 3, 4, 5, 6, 7, 8, 9, 
11,12,13,15,16, 25, 26, 27 

2. από το άρθρο 3, οι παράγραφοι 3, 4, 5, 6, 7, 9,11,14. 

3. το άρθρο 4 

4. από το άρθρο 5, οι παράγραφοι 4, 5, 6, 8, 9. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 2015 

Ο ΥΠΟΥΡΓΟΣ 

ΠΑΝΑΓΙΩΤΗΣ ΚΟΥΡΟΥΜΠΛΗΣ 

